erhwenkuo/poetry-chinese-zhtw huggingface dataset:
中秋月
作者：廖凝（唐）

九十日秋色，今宵已半分。孤光含列宿，四面絕纖雲。眾木排疏影，寒流疊細紋。遙遙望丹桂，心緒正紛紛。
聞蟬
作者：廖凝（唐）

一聲初應候，萬木已西風。偏感異鄉客，先於離塞鴻。日斜金穀靜，雨過石城空。此處不堪聽，蕭條千古同。
彭澤解印
作者：廖凝（唐）

五鬥徒勞謾折腰，三年兩鬢為誰焦。今朝官滿重歸去，還挈來時舊酒瓢。
句
作者：廖凝（唐）

滿汀漚不散，一局黑全輸。（《十歲詠棋》，獵回千帳雪，探密大河冰。落盡最高樹，始知松柏青。飯僧春嶺蕨，醒酒雪潭魚。風清竹閣留僧宿，雨濕莎庭放吏衙。紅躑躅繁金殿暖，碧芙蓉笑水宮秋。
贈廖凝
作者：韋鼎（唐）

君與白雲鄰，生涯久忍貧。姓名高雅道，寰海許何人。嶽氣秋來早，亭寒果落新。幾回吟石畔，孤鶴自相親。
寄廬山白上人
作者：左偃（唐）

潦倒門前客，閑眠歲又殘。連天數峰雪，終日與誰看。萬丈高松古，千尋落水寒。仍聞有新作，懶寄入長安。
寄韓侍郎
作者：左偃（唐）

謀身謀隱兩無成，拙計深慚負耦耕。漸老可堪懷故國，今日況聞搜草澤，獨悲憔悴臥昇平。
漢宮詞
作者：左偃（唐）

寒燭照清夜，笙歌隔蘚牆。一從飛燕入，便不見君王。
送君去
作者：左偃（唐）

關河月未曉，行子心已急。佳人無一言，獨背殘燈泣。
秋晚野望
作者：左偃（唐）

倚筇聊一望，何處是秦川。草色初晴路，鴻聲欲暮天。
郊原晚望懷李秘書
作者：左偃（唐）

歸鳥入平野，寒雲在遠村。徒令睇望久，不復見王孫。
言懷別同志
作者：左偃（唐）

漸老將誰託，勞生每自慚。何當重攜手，風雨滿江南。
江上晚泊
作者：左偃（唐）

寒雲淡淡天無際，片帆落處沙鷗起。水闊風高日複斜，扁舟獨宿蘆花裡。
寄鑒上人
作者：左偃（唐）

一從攜手阻戈鋋，屈指如今已十年。長記二林同宿夜，竹齋聽雨共忘眠。
送人
作者：左偃（唐）

一莖兩莖華發生，千枝萬枝梨花白。春色江南獨未歸，今朝又送還鄉客。
句
作者：左偃（唐）

胡笳聞欲死，漢月望還生。日華離碧海，雲影散青霄。
郊廟歌辭：祀圜丘樂章：豫和
作者：不詳（唐）

上靈眷命膺會昌，盛德殷薦葉辰良。景福降兮聖德遠，玄化穆兮天曆長。
郊廟歌辭：祀圜丘樂章：太和
作者：不詳（唐）

穆穆我後，道應千齡。登三處大，得一居貞。禮惟崇德，樂以和聲。百神仰止，天下文明。
郊廟歌辭：祀圜丘樂章：肅和
作者：不詳（唐）

闓陽播氣，甄曜垂明。有赫圜宰，深仁曲成。日麗蒼璧，煙開紫營。聿遵幹享，式降鴻禎。
郊廟歌辭：祀圜丘樂章：雍和
作者：不詳（唐）

欽惟大帝，載仰皇穹。始命田燭，爰啟郊宮。雲門駭聽，雷鼓鳴空。神其介祀，景祚斯融。
郊廟歌辭：祀圜丘樂章：壽和
作者：不詳（唐）

八音斯奏，三獻畢陳。寶祚惟永，暉光日新。
郊廟歌辭：祀圜丘樂章：舒和
作者：不詳（唐）

疊璧凝影皇壇路，編珠流彩帝郊前。已奏黃鐘歌大呂，還符寶曆祚昌年。
郊廟歌辭：祀圜丘樂章：凱安
作者：不詳（唐）

昔在炎運終，中華亂無象。酆郊赤烏見，邙山黑雲上。大賚下週車，禁暴開殷網。幽明同葉贊，鼎祚齊天壤。
郊廟歌辭：祀圜丘樂章：豫和
作者：不詳（唐）

歌奏畢兮禮獻終，六龍馭兮神將升。明德感兮非黍稷，降福簡兮祚休徵。
郊廟歌辭：郊天舊樂章：豫和
作者：不詳（唐）

蘋蘩禮著，黍稷誠微。音盈鳳管，彩駐龍旗。洪歆式就，介福攸歸。送樂有闋，靈馭遄飛。
郊廟歌辭：武后大享昊天樂章
作者：不詳（唐）

大陰凝至化，真耀蘊軒儀。德邁娥臺敞，仁高姒幄披。捫天遂啟極，夢日乃升曦。瞻紫極，望玄穹。翹至懇，罄深衷。聽雖遠，誠必通。垂厚澤，降雲宮。幹儀混成沖邃，天道下濟高明。闓陽晨披紫闕，丹襟式敷衷懇，玄鑒庶察微誠。巍巍睿業廣，赫赫聖基隆。菲德承先顧，禎符萃眇躬。銘開武巖側，圖薦洛川中。微誠詎幽感，景命忽昭融。有懷慚紫極，無以謝玄穹。朝壇霧卷，曙嶺煙沉。爰設筐幣，式表誠心。筵輝麗璧，樂暢和音。仰惟靈鑒，俯察翹襟。昭昭上帝，穆穆下臨。禮崇備物，樂奏鏘金。蘭羞委薦，桂醑盈斟。敢希明德，聿罄莊心。樽浮九醞，禮備三週。陳誠菲奠，契福神猷。奠璧郊壇昭大禮，鏘金拊石表虔誠。始奏承雲娛帝賞，複歌調露暢韶英。荷恩承顧託，執契恭臨撫。廟略靜邊荒，天兵耀神武。有截資先化，無為遵舊矩。禎符降昊穹，大業光寰宇。肅肅祀典，邕邕禮秩。三獻已周，九成斯畢。爰撤其俎，載遷其實。或升或降，唯誠唯質。禮終肆類，樂闋九成。仰惟明德，敢薦非馨。顧慚菲奠，久駐雲輧。瞻荷靈澤，悚戀兼盈。式乾路，闢天扉。回日馭，動雲衣。登金闕，入紫微。望仙駕，仰恩徽。
中宗祀昊天樂章：豫和
作者：不詳（唐）

天之歷數歸睿唐，顧惟菲德欽昊蒼。撰吉日兮表殷薦，冀神鑒兮降闓陽。
中宗祀昊天樂章：太和
作者：不詳（唐）

恭臨寶位，肅奉瑤圖。恆思解網，每軫泣辜。德慚巢燧，化劣唐虞。期我良弼，式贊嘉謨。
中宗祀昊天樂章：告謝
作者：不詳（唐）

得一流玄澤，通三禦紫宸。遠葉千齡運，遐銷九域塵。絕瑞駢闐集，殊祥絡繹臻。登年慶棲畝，稔歲賀盈囷。
中宗祀昊天樂章：肅和
作者：不詳（唐）

悠哉廣覆，大矣曲成。九玄著象，七曜貞明。珪璧是奠，醞酎斯盈。作樂崇德，爰暢鹹英。
中宗祀昊天樂章：雍和
作者：不詳（唐）

郊壇展敬，嚴配因心。孤竹簫管，空桑瑟琴。肅穆大禮，鏗鏘八音。恭惟上帝，希降靈歆。
中宗祀昊天樂章：福和
作者：不詳（唐）

九成爰奏，三獻式陳。欽承景福，恭託明禋。
中宗祀昊天樂章：中宮助祭升壇
作者：不詳（唐）

坤元光至德，柔訓闡皇風。芣苡芳聲遠，螽斯美化隆。睿範超千載，嘉猷備六宮。肅恭陪盛典，欽若薦禋宗。
中宗祀昊天樂章：亞獻
作者：不詳（唐）

三靈降饗，三後配神。虔敷藻奠，敬展郊禋。
中宗祀昊天樂章：舒和
作者：不詳（唐）

已陳粢盛敷嚴祀，更奏笙鏞協雅聲。璿圖寶曆欣甯謐，晏俗淳風樂太平。
中宗祀昊天樂章：凱安
作者：不詳（唐）

堂堂聖祖興，赫赫昌基泰。戎車盟津偃，玉帛塗山會。舜日啟祥暉，堯雲卷征旆。風猷被有截，聲教覃無外。
明皇祀圜丘樂章：豫和
作者：不詳（唐）

至矣丕構，烝哉太平。授犧膺籙，複禹繼明。草木仁化，鳧鷖頌聲。祀宗陳德，無愧斯誠。
明皇祀圜丘樂章：太和
作者：不詳（唐）

郊壇齋帝，禮樂祀天。丹青寰宇，宮徵山川。神祇畢降，行止重旋。融融穆穆，納祉洪延。
明皇祀圜丘樂章：肅和
作者：不詳（唐）

止奏潛聆，登儀宿囀。太玉躬奉，參鐘首奠。簠簋聿升，犧牲遞薦。昭事顒若，存存以俔。
明皇祀圜丘樂章：雍和
作者：不詳（唐）

爛雲普洽，律風無外。千品其凝，九賓斯會。禋尊晉燭，純犧滌汰。玄覆攸廣，鴻休汪濊。
明皇祀圜丘樂章：壽和
作者：不詳（唐）

六變爰闋，八階載虔。佑我皇祚，於萬斯年。
明皇祀圜丘樂章：壽和
作者：不詳（唐）

於赫聖祖，龍飛晉陽。底定萬國，奄有四方。功格上下，道冠農黃。郊天配享，德合無疆。
明皇祀圜丘樂章：壽和
作者：不詳（唐）

崇崇泰畤，肅肅嚴禋。粢盛既潔，金石畢陳。上帝來享，介福爰臻。受釐合祉，寶祚維新。
明皇祀圜丘樂章：舒和
作者：不詳（唐）

祝史正辭，人神葉慶。福以德招，享以誠應。六變雲備，百禮斯浹。祀事孔明。祚流萬葉。
明皇祀圜丘樂章：凱安
作者：不詳（唐）

馨香惟後德，明命光天保。肅和崇聖靈，陳信表皇道。玉戚初蹈厲，金匏既靜好。
明皇祀圜丘樂章：豫和
作者：不詳（唐）

大號成命，思文配天。神光肸蠁，龍駕言旋。眇眇閶闔，昭昭上玄。俾昌而大。於斯萬年。
明皇祀圜丘樂章：太和
作者：不詳（唐）

六成既闋，三薦雲終。神心具醉，聖敬愈崇。受釐皇邸，回蹕帷宮。穰穰之福，永永無窮。
封泰山樂章：豫和
作者：不詳（唐）

款泰壇，柴泰清。受天命，報天成。竦皇心，薦樂聲。志上達，歌下迎。億上帝，臨下庭。騎日月，陪列星。嘉祝信，大糦馨。澹神心，醉皇靈。相百辟，貢八荒。九歌敘，萬舞翔。肅振振，鏗皇皇。帝欣欣，福穰穰。高在上，道光明。物資始，德難名。承眷命，牧蒼生。寰宇謐，太階平。天道無親，至誠與鄰。山川遍禮，宮徵維新。玉帛非盛，聰明會真。正斯一德，通乎百神。饗帝饗親，維孝維聖。緝熙懿德，敷揚成命。華夷志同，笙鏞禮盛。明靈降止，感此誠敬。
封泰山樂章：太和
作者：不詳（唐）

孝敬中發，和容外彰。騰華照宇，如升太陽。貞璧就奠，玄靈垂光。禮樂具舉，濟濟洋洋。
封泰山樂章：肅和
作者：不詳（唐）

奠祖配天，承天享帝。百靈鹹秩，四海來祭。植我蒼璧，布我玄製。華日裴回，神煙容裔。
封泰山樂章：雍和
作者：不詳（唐）

俎豆有馥，粢盛潔豐。亦有和羹，既戒既平。鐘鼓管磬，肅唱和鳴。皇皇後祖，來我思成。
封泰山樂章：壽和
作者：不詳（唐）

烝烝我後，享獻惟夤。躬酌鬱鬯，跪奠明神。孝莫孝乎，配上帝親。敬莫敬乎，教天下臣。
封泰山樂章：壽和
作者：不詳（唐）

皇祖嚴配，配享皇天。皇皇降嘏，天子萬年。
封泰山樂章：舒和
作者：不詳（唐）

六鐘翕協六變成，八佾倘佯八風生。樂九韶兮人神感，美七德兮天地清。
封泰山樂章：凱安
作者：不詳（唐）

烈祖順三靈，文宗威四海。黃鉞誅群盜，朱旗掃多罪。戢兵天下安，約法人心改。大哉幹羽意，長見風雲在。
封泰山樂章：豫和
作者：不詳（唐）

樂已終，煙燎上。懷靈惠，結皇想。歸風疾，回風爽。百福來，眾神往。
祈谷樂章：肅和
作者：不詳（唐）

履艮斯繩，居中體正。龍運垂祉，昭符啟聖。式事嚴禋，聿懷嘉慶。惟帝永錫，時皇休命。
祈谷樂章：雍和
作者：不詳（唐）

殷薦乘春，太壇臨曙。八簋盈和，六瑚登禦。嘉稷匪歆，德馨斯飫。祝嘏無易，靈心有豫。
祈谷樂章：舒和
作者：不詳（唐）

玉帛犧牲申敬享，金絲戚羽盛音容。庶俾億齡禔景福，長欣萬宇洽時邕。
明堂樂章：肅和
作者：不詳（唐）

象天禦宇，乘時佈政。嚴配申虔，宗禋展敬。樽罍盈列，樹羽交映。玉幣通誠，祚隆皇聖。
明堂樂章：雍和
作者：不詳（唐）

八牖晨披，五精朝奠。霧凝璿篚，風清金縣。神滌備全，明粢豐衍。載絜彝俎，陳誠以薦。
明堂樂章：舒和
作者：不詳（唐）

禦扆合宮承寶曆，席圖重館奉明靈。偃武修文九圍泰，沉烽靜柝八荒寧。
武后明堂樂章：外辦將出
作者：不詳（唐）

總章陳昔典，衢室禮惟神。巨集規則天地，神用葉陶鈞。負扆三春旦，充庭萬宇賓。顧己誠虛薄，空慚億兆人。
武后明堂樂章：皇帝行
作者：不詳（唐）

仰膺歷數，俯順謳歌。遠安邇肅，俗阜時和。化光玉鏡，訟息金科。方興典禮，永戢干戈。
武后明堂樂章：皇嗣出入升降
作者：不詳（唐）

至人光俗，大孝通神。謙以表性，恭惟立身。洪規載啟，茂典方陳。譽隆三善，祥開萬春。
武后明堂樂章：迎送王公
作者：不詳（唐）

千官肅事，萬國朝宗。載延百辟，爰集三宮。君臣德合，魚水斯同。睿圖方永，周曆長隆。
武后明堂樂章：登歌
作者：不詳（唐）

禮崇宗祀，志表嚴禋。笙鏞合奏，文物維新。敬遵茂典，敢擇良辰。絜誠斯著，奠謁方申。
武后明堂樂章：配饗
作者：不詳（唐）

笙鏞間玉宇，文物昭清暉。睟影臨芳奠，休光下太微。孝思期有感，明絜庶無違。
武后明堂樂章：宮音
作者：不詳（唐）

履艮包群望，居中冠百靈。萬方資廣運，庶品荷財成。神功諒匪測，盛德實難名。藻奠申誠敬，恭祀表惟馨。
武后明堂樂章：角音
作者：不詳（唐）

出震位，開平秩。扇條風，乘甲乙。龍德盛，鳥星出。薦珪篚，陳誠實。
武后明堂樂章：徵音
作者：不詳（唐）

赫赫離精禦炎陸，滔滔熾景開隆暑。冀延神鑒俯蘭樽，式表虔襟陳桂俎。
武后明堂樂章：商音
作者：不詳（唐）

律中夷則，序應收成。功宣建武，義表惟明。爰申禮奠，庶展翹誠。九秋是式，百穀斯盈。
武后明堂樂章：羽音
作者：不詳（唐）

葭律肇啟隆冬，蘋藻攸陳饗祭。黃鐘既陳玉燭，紅粒方殷稔歲。
雩祀樂章：肅和
作者：不詳（唐）

朱鳥開辰，蒼龍啟映。大帝昭饗，群生展敬。禮備懷柔，功宣舞詠。旬液應序，年祥協慶。
雩祀樂章：雍和
作者：不詳（唐）

紺筵分彩，寶圖吐絢。風管晨凝，雲歌曉囀。肅事蘭羞，虔申桂奠。百穀斯登，萬箱攸薦。
雩祀樂章：舒和
作者：不詳（唐）

鳳曲登歌調令序，龍雩集舞泛祥風。彩旞雲回昭睿德，朱幹電發表神功。
雩祀樂章：豫和
作者：不詳（唐）

鳥緯遷序，龍星見辰。純陽在律，明德崇禋。五方降帝，萬宇安人。恭以致享，肅以迎神。
雩祀樂章：豫和
作者：不詳（唐）

祀遵經設，享緣誠舉。獻畢於樽，徹臨於俎。舞止幹戚，樂停柷敔。歌以送神，神還其所。
陪張燕公登南樓
作者：趙冬曦（唐）

抑鬱何以歡，陰氛亦登望。孤島輕霧裡，行舟白波上。目勞西北雲，心醉東南嶂。昔日青溪子，胡然此無狀。
酬燕公出湖見寄
作者：趙冬曦（唐）

綸綍有成命，旌麾不可攀。湘川朝目斷，荊闕夕波還。果枉東瞻唱，興言夕放閑。攜琴仙洞中，置酒灉湖上。芳景恣行樂，謫居忽如忘。聚散本相因，離情自悲悵。鸞翮非常戢，鵬天會昭曠。永懷宛洛遊，曾是彈冠望。
奉和張燕公早霽南樓
作者：趙冬曦（唐）

方曙躋南樓，憑軒肆遐矚。物華蕩暄氣，春景媚晴旭。川霽湘山孤，林芳楚郊縟。列巖重疊翠，遠岸逶迤綠。風帆摩天垠，魚艇散彎曲。鴻歸鶴舞送，猿叫鶯聲續。群動皆熙熙，噫予獨羈束。常欽才子意，忌鵩傷蜷局。雅尚騷人文，懷沙何迫促。未知二賢意，去矣從所欲。
灉湖作
作者：趙冬曦（唐）

三湖返入兩山間，畜作灉湖彎複彎。暑雨奔流潭正滿，適來飛棹共迴旋，已複揚鞭恣行樂。道旁耆老步躚躚，君訝今時盡陵陸，我看明歲更淪漣。來今自昔無終始，初貞正喜固當然，往蹇來譽宜可俟。盈虛用舍輪輿旋，
和燕公嶽州山城
作者：趙冬曦（唐）

為吏恩猶舊，投沙惠此蒙。江邊悠爾處，泗上宛然同。訪道精言合，論經大義通。鳴琴有真氣，況已沐清風。
和尹懋秋夜遊灉湖二首
作者：趙冬曦（唐）

政理常多暇，方舟此溯洄。吹笙虛洞答，舉楫便風催。山暗雲猶辨，潭幽月稍來。清溪無數曲，未盡莫先回。煙靄夕微蒙，幽灣賞未窮。艤舟待初月，褰幌招遠風。鶴聲聒前浦，漁火明暗叢。東山雲壑意，不謂爾來同。
陪燕公遊灉湖上寺
作者：趙冬曦（唐）

江外多山水，招要步馬來。琴將天籟合，酒共鳥聲催。巖坐攀紅藥，溪行愛綠苔。所懷非此地，遊望亦裴回。
答張燕公翻著葛巾見呈之作
作者：趙冬曦（唐）

美酒值芳春，醒餘氣益真。降歡時倒履，乘興偶翻巾。徐榻思方建，左車理自均。傲然歌一曲，一醉濯纓人。
奉答燕公
作者：趙冬曦（唐）

語別意淒淒，零陵湘水西。佳人金穀返，愛子洞庭迷。舊館逢花發，他山值鳥啼。江天千里望，誰見綠蘋齊。
奉和聖制同二相已下群官樂遊園宴
作者：趙冬曦（唐）

爽塏三秦地，芳華二月初。酺承奠璧罷，宴是合錢餘。柳翠垂堪結，桃紅卷欲舒。從容會鵷鷺，延曼戲龍魚。喜氣流雲物，歡聲浹裡閭。聖恩將報厚，請述記言書。
奉和聖制答張說扈從南出雀鼠谷
作者：趙冬曦（唐）

軒轅應順動，力牧正趨陪。道合殷為礪，時行楚有材。省方西禮設，振旅北京回。地理分中壤，天文照上臺。寒依汾穀去，春入晉郊來。竊比康衢者，長歌仰大哉。
奉和聖制送張說上集賢學士賜宴賦得蓮字
作者：趙冬曦（唐）

淺術方觀海，深恩忽見天。學開丹殿籍，名與石渠賢。良輔膺休命，微生謬採甄。春餘仍哢鳥，夏近未舒蓮。箋劄來宸禁，衣冠集詔筵。史臣知醉德，欲記升中年。
奉答燕公
作者：趙冬曦（唐）

誰道零陵守，東過此地遊。友僚同省閣，昆弟接荊州。我逐江潭雁，君隨海上鷗。屢傷神氣阻，久別鬢毛秋。疑嶺春應遍，陽臺雨欲收。主人情未盡，高駕少淹留。
陪張燕公行郡竹籬
作者：趙冬曦（唐）

良臣乃國寶，麾守去承明。外戶人無閉，浮江獸已行。隨來晉盜逸，民化蜀風清。郛郭從彝典，州閭荷德聲。小人投天涯，流落巴丘城。所賴中和作，優遊鑿與耕。
和燕公別灉湖
作者：趙冬曦（唐）

南湖美泉石，君子玩幽奇。灣澳陪臨泛，巖峿共踐窺。秋風赬桂竦，春景綠楊垂。郢路委分竹，湘濱擁去麾。枉帆懷勝賞，留景惜差池。水木且不棄，情由良可知。
奉酬燕公見歸田賦垂贈之作
作者：趙冬曦（唐）

窮鳥嬰籠綴，孤飛任播遷。鷦鷯王佐用，複此挫沖天。楚雲何掩鬱，湘水亦回邅。懷哉愧木雁，忽爾枉蘭荃。愈疾同枚叔，銷憂比仲宣。歸途書可畏，弱操石猶堅。覆載雖雲廣，涔陽直塊然。
和張燕公耗磨日飲
作者：趙冬曦（唐）

上月今朝減，流傳耗磨辰。還將不事事，同醉俗中人。春來半月度，俗忌一朝閑。不酌他鄉酒，無堪對楚山。
奉陪張燕公登南樓
作者：尹懋（唐）

君子每垂眷，江山共流眄。水遠林外明，巖近霧中見。終日西北望，何處是京縣。屢登高春臺，徒使淚如霰。
秋夜陪張丞相趙侍禦遊灉湖二首
作者：尹懋（唐）

熊軾巴陵地，鷁舟湘水潯。江山與勢遠，泉石自幽深。杳靄入天壑，冥茫見道心。超然無俗事，清宴有空林。江上饒奇山，巑羅雲水間。風和樹色雜，苔古石文斑。巴俗將千溠，灉湖凡幾灣。嬉遊竟不盡，乘月泛舟還。
同燕公泛洞庭
作者：尹懋（唐）

風光淅淅草中飄，日彩熒熒水上搖。幸奏瀟湘雲壑意，山旁容與動仙橈。
奉答燕公
作者：王琚（唐）

郡遠途且艱，宜悲良自得。胡為心獨爾，惠好在南國。亦既清顏披，冏然良願克。與君蘭時會，群物如藻飾。煙景惜歡賞，雲山起翰墨。接藝奇思微，偶談玄言直。永日不知倦，逾旬猶謂亟。如何酌離尊，移棹巴城側。浦口勞長望，舟中獨太息。疾風吹飛帆，倏忽南與北。目盡不復見，懷哉無終極。唯當衡峰上，遙辨湖水色。
美女篇
作者：王琚（唐）

東鄰美女實名倡，絕代容華無比方。濃纖得中非短長，屈曲屏風繞象床，萎蕤翠帳綴香囊。玉臺龍鏡洞徹光，二八三五閨心切，褰簾卷幔迎春節。清歌始發詞怨咽，須臾破顏倏斂態，一悲一喜並相宜。何能見此不注心，
自荊湖入朝至嶽陽奉別張燕公
作者：王琚（唐）

五載朝天子，三湘逢舊僚。扁舟方輟棹，清論遂終朝。遠樹煙間沒，長江地際搖。帝城馳夢想，歸帆滿風飆。
遊灉湖上寺
作者：王琚（唐）

春山臨遠壑，水木自幽清。夙昔懷微尚，茲焉一放情。雲間聽弄鳥，煙上摘初英。地僻方無悶，逾知道思精。
和張燕公湘中九日登高
作者：陰行先（唐）

重陽初啟節，無射正飛灰。寂寞風蟬至，連翩霜雁來。山棠紅葉下，岸菊紫花開。今日桓公座，多愧孟嘉才。
奉別張嶽州說二首
作者：王熊（唐）

長沙辭舊國，洞庭逢故人。燻蘭敦久要，披霧轉相親。歲月空嗟老，江山不惜春。忽聞黃鶴曲，更作白頭新。平生共風月，倏忽間山川。不期交淡水，暫得款忘年。興逸方罷釣，帆開欲解船。離心若危旆，朝夕為君懸。
入朝別張燕公
作者：梁知微（唐）

華容佳山水，之子厭承明。符竹紆小郡，江湖被德聲。三年計吏入，路指巴丘城。鳧舟才結纜，騶駕已相迎。別離他鄉酒，委曲故人情。孤嶼早煙薄，長波晚氣清。辛勤方遠騖，勝賞屢難並。回瞻洞庭浦，日暮愁雲生。
桐竹贈張燕公
作者：李伯魚（唐）

北竹青桐北，南桐綠竹南。竹林君早愛，桐樹我初貪。鳳棲桐不愧，鳳食竹何慚。棲食更如此，餘非鳳所堪。
正朝上左相張燕公
作者：楊重玄（唐）

歲去愁終在，春還命不來。長籲問丞相，東閣幾時開。
道峽似巫山
作者：朱使欣（唐）

江如曉天靜，石似暮雲張。征帆一流覽，宛若巫山陽。楚客思歸路，秦人謫異鄉。猿鳴孤月夜，再使淚沾裳。
送劉駕歸京
作者：薛能（唐）

相逢聽一吟，惟我不降心。在世憂何事，前生得至音。蒲多南去遠，汾盡北遊深。為宿關亭日，蒼蒼曉欲臨。
夏日寺中有懷
作者：薛能（唐）

亭午四鄰睡，院中唯鳥鳴。當門塞鴻去，欹枕世人情。地燥蒼苔裂，天涼晚月生。歸家豈不願，辛苦未知名。
夏日蒲津寺居二首
作者：薛能（唐）

日日閑車馬，誰來訪此身。一門兼鶴靜，四院與僧鄰。雨室牆穿溜，風窗筆染塵。空餘氣長在，天子用平人。故國有如夢，省來長遠遊。清晨起閑院，疏雨似深秋。宿寢書稜疊，行吟杖跡稠。天晴豈能出，春暖未更裘。
北都題崇福寺
作者：薛能（唐）

此地潛龍寺，何基即帝臺。細花庭樹蔭，清氣殿門開。長老多相識，旬休暫一來。空空亦擬解，幹進幸無媒。
題龍興寺
作者：薛能（唐）

高戶列禪房，松門到上方。像開祇樹嶺，人施蜀城香。地遍磷磷石，江移孑孑檣。林僧語不盡，身役事梁王。
題大雲寺西閣
作者：薛能（唐）

閣臨偏險寺當山，獨坐西城笑滿顏。四野有歌行路樂，方擬殺身酬聖主，敢於高處戀鄉關。
舟行至平羌
作者：薛能（唐）

貔虎直沙壖，嚴更護早眠。簇霜孤驛樹，落日下江船。暫去非吳起，終休愛魯連。平羌無一術，候吏莫加籩。
題開元寺閣
作者：薛能（唐）

一閣見一郡，亂流仍亂山。未能終日住，尤愛暫時閑。唱棹吳門去，啼林杜宇還。高僧不可羨，西景掩禪關。
淩雲寺
作者：薛能（唐）

像閣與山齊，何人致石梯。萬煙生聚落，一崦露招提。齋月人來上，殘陽鴿去棲。從邊亦已極，烽火是沈黎。
石堂溪
作者：薛能（唐）

三面接漁樵，前門向郡橋。岸沙崩橘樹，山徑入茶苗。夜擁軍煙合，春浮妓舸邀。此心無與醉，花影莫相燒。
荔枝樓
作者：薛能（唐）

高檻起邊愁，荔枝誰致樓。會須教匠坼，不欲見蠻陬。樹痺無春影，天連覺漢流。仲宣如可擬，即此是荊州。
聖岡
作者：薛能（唐）

古跡是何王，平身入石房。遠村通後徑，一郡隔前岡。晝靜唯禪客，春來有女郎。獨醒回不得，無事可焚香。
蜀州鄭史君寄鳥觜茶，因以贈答八韻
作者：薛能（唐）

鳥觜擷渾牙，精靈勝鏌鋣。烹嘗方帶酒，滋味更無茶。拒碾幹聲細，撐封利穎斜。銜蘆齊勁實，啄木聚菁華。鹽損添常誡，薑宜著更誇。得來拋道藥，攜去就僧家。旋覺前甌淺，還愁後信賒。千慚故人意，此惠敵丹砂。
暇日寓懷寄朝中親友
作者：薛能（唐）

命與才違豈自由，我身何負我身愁。臨生白髮方監郡，閑吟一寄清朝侶，未必淮陰不拜侯。
春日寓懷
作者：薛能（唐）

幽拙未謀身，無端患不均。盜憎猶念物，花盡不知春。井邑常多弊，江山豈有神。犍為何處在，一擬吊埋輪。
監郡犍為舟中寓題寄同舍
作者：薛能（唐）

一寢閑身萬事空，任天教作假文翁。旗穿島樹孤舟上，佳期說盡君應笑，劉表尊前且不同。
江柳
作者：薛能（唐）

條綠似垂纓，離筵日照輕。向人雖有態，傷我為無情。橋遠孤臨水，牆低半出營。天津曾此見，亦是愴行行。
寄吉諫議
作者：薛能（唐）

將迎須學返抽身，合致蹉跎敢效顰。性靜擬歸無上士，聞說舊交賢且達，欲彈章甫自羞貧。
江上寄情
作者：薛能（唐）

天際歸舟浩蕩中，我關王澤道何窮。未為時彥徒經國，年來斷定知休處，一樹繁花一畝宮。
平蓋觀
作者：薛能（唐）

巨柏與山高，玄門靜有猱。春風開野杏，落日照江濤。白璧心難說，青雲世未遭。天涯望不極，誰識詠離騷。
春霽
作者：薛能（唐）

久客孤舟上，天涯漱曉津。野芳榿似柳，江霽雪和春。吏叫能驚鷺，官粗實害身。何當窮蜀境，卻憶滯遊人。
春居即事
作者：薛能（唐）

雲密露晨暉，西園獨掩扉。雨新臨斷火，春冷著單衣。榆莢奔風健，蘭芽負土肥。交親不是變，自作寄書稀。
邊城寓題
作者：薛能（唐）

孤蹇複飄零，天涯若墮螢。東風吹痼疾，暖日極青冥。蠶市歸農醉，漁舟釣客醒。論邦苦不早，只此負王庭。
春日江居寓懷
作者：薛能（唐）

歸興乍離邊，蘭橈複錦川。斫春槎枿樹，消雪土膏田。岸暖尋新菜，舟寒著舊綿。臨邛若個是，欲向酒家眠。
邊城作
作者：薛能（唐）

行止象分符，監州是戲儒。管排蠻戶遠，出箐鳥巢孤。北向秦何在，南來蜀已無。懷沙悔不及，只有便乘桴。
聞李夷遇下第東歸因以寄贈
作者：薛能（唐）

囊中書是居山寫，海畔家貧乞食還。吾子莫愁登第晚，從此樂章休敘戰，漢兵無陣亦無蠻。
留題
作者：薛能（唐）

茶興複詩心，一甌還一吟。壓春甘蔗冷，喧雨荔枝深。驟去無遺恨，幽棲已遍尋。蛾眉不可到，高處望千岑。
春日北歸舟中有懷
作者：薛能（唐）

盡日繞盤飧，歸舟向蜀門。雨幹楊柳渡，山熱杏花村。淨鏡空山曉，孤燈極浦昏。邊城不是意，回首未終恩。
初發嘉州寓題
作者：薛能（唐）

勞我是犍為，南征又北移。唯聞杜鵑夜，不見海棠時。在闇曾無負，含靈合有知。州人若愛樹，莫損召南詩。
題漢州西湖
作者：薛能（唐）

西湖天下名，可以濯吾纓。況是攜家賞，從妨半驛程。嘗茶春味渴，斷酒晚懷清。盡得幽人趣，猶嫌守吏迎。重餐逢角暮，百事喜詩成。坐阻湘江謫，誰為話政聲。
自廣漢遊三學山
作者：薛能（唐）

殘陽終日望棲賢，歸路攜家得訪禪。世缺一來應薄命，猿鳥可知僧可會，此心常似有香煙。
三學山開照寺
作者：薛能（唐）

盡室遍相將，中方上下方。夜深楠樹遠，春氣陌林香。聖跡留巖險，靈燈出混茫。何因將慧劍，割愛事空王。
雨霽北歸留題三學山
作者：薛能（唐）

遠樹平川半夕陽，錦城遙辨立危牆。閑思勝事多遺恨，靈龕一望終何得，謬有人情滿蜀鄉。
行次靈龕驛寄西蜀尚書
作者：薛能（唐）

北客推車指蜀門，幹陽知已近臨坤。從辭府郭常回首，雷公解劚沖天氣，白日何辜遣戴盆。
雨霽宿望喜驛
作者：薛能（唐）

風雷一罷思何清，江水依然浩浩聲。飛鳥旋生啼鳥在，閑想更逢知舊否，館前楊柳種初成。
籌筆驛
作者：薛能（唐）

葛相終宜馬革還，未開天意便開山。生欺仲達徒增氣，當初若欲酬三顧，何不無為似有鰥。
通仙洞
作者：薛能（唐）

高龕險欲摧，百尺洞門開。白日仙何在，清風客暫來。臨崖松直上，避石水低迴。賈掾曾空去，題詩豈易哉。
嘉陵驛見賈島舊題
作者：薛能（唐）

賈子命堪悲，唐人獨解詩。左遷今已矣，清絕更無之。畢竟吾猶許，商量眾莫疑。嘉陵四十字，一一是天資。
嘉陵驛
作者：薛能（唐）

江濤千疊閣千層，銜尾相隨盡室登。稠樹蔽山聞杜宇，如此幸非名利切，益州來日合攜僧。
嘉陵驛
作者：薛能（唐）

盡室可招魂，蠻餘出蜀門。雹涼隨雨氣，江熱傍山根。蠶月繰絲路，農時碌碡村。幹將磨欲盡，無位可酬恩。
西縣途中二十韻
作者：薛能（唐）

野客誤桑麻，從軍帶鏌鋣。豈論之白帝，未合過黃花。落日投江縣，徵塵漱齒牙。蜀音連井絡，秦分隔褒斜。硤路商逢使，山郵雀啅蛇。憶歸臨角黍，良遇得新瓜。食久庭陰轉，行多屐齒窪。氣清巖下瀑，煙漫雨餘畬。黃鳥當蠶候，稀蒿雜麥查。汗涼風似雪，漿度蜜如沙。野色生肥芋，鄉儀搗散茶。梯航經杜宇，烽候徹苴咩。逗石流何險，通關運固賒。葛侯真竭澤，劉主合亡家。陷彼貪功吠，貽為黷武誇。陣圖誰許可，廟貌我揄揶。閒事休徵漢，斯行且詠巴。音繁來有鐸，軏盡去無車。溢目看風景，清懷嘯月華。焰樵烹紫筍，腰簟憩烏紗。杞國憂尋悟，臨邛渴自加。移文莫有誚，必不滯天涯。
西縣作
作者：薛能（唐）

三年西蜀去如沉，西縣西來出萬岑。樹石向聞清漢浪，從此漸知光景異，錦都回首盡愁吟。
分山嶺望靈寶峰
作者：薛能（唐）

千尋萬仞峰，靈寶號何從。盛立同吾道，貪程阻聖蹤。嶺奇應有藥，壁峭盡無松。那得休於是，蹉跎亦臥龍。
水簾吟
作者：薛能（唐）

萬滴相隨萬響兼，路塵天產盡旁沾。源從顥氣何因絕，嘉名已極終難稱，別是風流不是簾。
褒斜道中
作者：薛能（唐）

十驛褒斜到處慵，眼前常似接靈蹤。江遙旋入旁來水，行吟卻笑公車役，夜發星馳半不逢。
褒城驛有故元相公舊題詩，因仰歎而作
作者：薛能（唐）

鄂相頃題應好池，題雲萬竹與千梨。我來已變當初地，閑吟四壁堪搔首，頻見青蘋白鷺鷥。
題褒城驛池
作者：薛能（唐）

池館通秦檻向衢，舊聞佳賞此踟躕。清涼不散亭猶在，西川吟吏偏思葺，只恐歸尋水亦枯。
送崔學士赴東川
作者：薛能（唐）

羽人仙籍冠浮丘，欲作酇侯且蜀侯，導騎已多行劍閣，唯有夜樽歡莫厭，廟堂他日少閒遊。
海棠
作者：薛能（唐）

酷烈複離披，玄功莫我知。青苔浮落處，暮柳間開時。帶醉遊人插，連陰被叟移。晨前清露濕，晏後惡風吹。香少傳何許，妍多畫半遺。島蘇漣水脈，庭綻粒松枝。偶泛因沉硯，閑飄欲亂棋。繞山生玉壘，和郡遍坤維。負賞慚休飲，牽吟分失饑。明年應不見，留此贈巴兒。
詠夾徑菊
作者：薛能（唐）

夾徑盡黃英，不通人並行。幾曾相對綻，元自兩行生。叢比高低等，香連左右並。畔搖風勢斷，中夾日華明。間隔蛩吟隔，交橫蝶亂橫。頻應泛桑落，摘處近前楹。
碧鮮亭春題竹
作者：薛能（唐）

竹少竹更重，碧鮮疆更名。有欄常憑立，無徑獨穿行。夕月陰何亂，春風葉盡輕。已聞圖畫客，兼寫薛先生。
行徑
作者：薛能（唐）

盤徑入依依，旋驚幽鳥飛。尋多苔色古，踏碎籜聲微。鞭節橫妨戶，枝梢動拂衣。前溪聞到處，應接釣魚磯。
新柳
作者：薛能（唐）

輕輕須重不須輕，眾木難成獨早成。柔性定勝剛性立，誰道少逢知己用，將軍因此建雄名。
牡丹四首
作者：薛能（唐）

異色稟陶甄，常疑主者偏。眾芳殊不類，一笑獨奢妍。顆折羞含懶，叢虛隱陷圓。亞心堆勝被，美色豔於蓮。品格如寒食，精光似少年。種堪收子子，價合易賢賢。迥秀應無妒，奇香稱有仙。深陰宜映幕，富貴助開筵。蜀水爭能染，巫山未可憐。數難忘次第，立困戀傍邊。逐日愁風雨，和星祝夜天。且從留盡賞，離此便歸田。萬朵照初筵，狂遊憶少年。曉光如曲水，顏色似西川。白向庚辛受，朱從造化研。眾開成伴侶，相笑極神仙。見焰甯勞火，聞香不帶煙。自高輕月桂，非偶賤池蓮。影接雕盤動，叢遭惡草偏。招歡憂事阻，就臥覺情牽。四面宜綈錦，當頭稱管絃。泊來鶯定憶，粉擾蝶何顛。蘇息承朝露，滋榮仰霽天。壓欄多盡好，敵國貴宜然。未落須迷醉，因茲任病纏。人誰知極物，空負感麟篇。去年零落暮春時，淚濕紅箋怨別離。常恐便隨巫峽散，欲就欄邊安枕蓆，夜深閑共說相思。牡丹愁為牡丹饑，自惜多情慾瘦羸。濃豔冷香初蓋後，京國別來誰佔玩，此花光景屬吾詩。
使院栽葦
作者：薛能（唐）

戛戛複差差，一叢千萬枝。格如僧住處，栽得吏閒時。筍自廳中出，根從府外移。從軍無宿例，空想夜風吹。
失鶴二首
作者：薛能（唐）

偶背雕籠與我違，四方端佇竟忘歸。誰家白日雲間見，憑人轉覺多相誤，盡道皤然作令威。華表翹風未可期，變丁投衛兩堪疑。應緣失路防人損，不然直道高空外，白水青山屬臘師。
答賈支使寄鶴
作者：薛能（唐）

瑞羽奇姿踉蹌形，稱為仙馭過清冥。何年厚祿曾居衛，勞君贈我清歌侶，將去田園夜坐聽。
陳州刺史寄鶴
作者：薛能（唐）

臨風高視聳奇形，渡海沖天想盡經。因得羽儀來合浦，南守欲知多少重，撫毛千萬喚丁丁。
孔雀
作者：薛能（唐）

偶有功名正俗才，靈禽何事降瑤臺。天仙黼黻毛應是，佳人為我和衫拍，遣作傞傞送一杯。
鄜州進白野鵲
作者：薛能（唐）

輕毛疊雪翅開霜，紅觜能深練尾長。名應玉符朝北闕，從此定知棲息處，月宮瓊樹是仙鄉。
早蟬
作者：薛能（唐）

不見上庭樹，日高聲忽吟。他人豈無耳，遠客自關心。暫落還因雨，橫飛亦向林。分明去年意，從此漸聞砧。
申湖
作者：薛能（唐）

昔年依峽寺，每日見申湖。下淚重來此，知心一已無。雨霖舟色暗，岸拔木形枯。舊境深相惱，新春宛不殊。方來尋熟侶，起去恨驚鳧。忍事花何笑，喧吟瀑正粗。堪憂從宦到，倍遣曩懷孤。上馬終回首，傍人怪感籲。
謝劉相寄天柱茶
作者：薛能（唐）

兩串春團敵夜光，名題天柱印維揚。偷嫌曼倩桃無味，粗官寄與真拋卻，賴有詩情合得嘗。
題後集
作者：薛能（唐）

詩源何代失澄清，處處狂波汙後生。常感道孤吟有淚，縱到緱山也無益，四方聯絡盡蛙聲。
秋晚送無可上人
作者：薛能（唐）

半夜覺松雨，照書燈悄然。河聲才淅瀝，舊業近潺湲。坐滴寒更盡，吟驚宿鶴遷。相思不相見，日短複愁牽。
贈源寂禪師
作者：薛能（唐）

瓶缽鎮隨腰，怡然處寂寥。門禪從北祖，僧格似南朝。性近徒相許，緣多愧未銷。何傳能法慧，此岸要津橋。
贈禪師
作者：薛能（唐）

嗜慾本無性，此生長在禪。九州空有路，一室獨多年。鳴磬微塵落，移瓶濕地圓。相尋偶同宿，星月坐忘眠。
夏日青龍寺尋僧二首
作者：薛能（唐）

帝裡欲何待，人間無闕遺。不能安舊隱，都屬擾明時。違理須齊辱，雄圖豈藉知。縱橫悉已誤，斯語是吾師。得官殊未喜，失計是忘愁。不是無心速，焉能有自由。涼風盈夏扇，蜀茗半形甌。笑向權門客，應難見道流。
寄題巨源禪師
作者：薛能（唐）

風雨禪思外，應殘木槿花。何年別鄉土，一衲代袈裟。日氣侵瓶暖，雷聲動枕斜。還當掃樓影，天晚自煎茶。
題河中亭子
作者：薛能（唐）

河擘雙流島在中，島中亭上正南空，蒲根舊浸臨關道，無窮勝事應須宿，霜白蒹葭月在東。
逢友人邊游回
作者：薛能（唐）

遊子新從絕塞回，自言曾上李陵臺。尊前語盡北風起，秋色蕭條胡雁來。
春雨
作者：薛能（唐）

電闊照潺潺，驚流往復還。遠聲如有洞，迷色似無山。利物乾坤內，並風竹樹間。靜思來朔漠，愁望滿柴關。迸濕消塵慮，吹風觸疾顏。誰知草茅徑，沾此尚虛閑。
夏雨
作者：薛能（唐）

何處發天涯，風雷一道賒。去聲隨地急，殘勢傍樓斜。透樹垂紅葉，沾塵帶落花。瀟湘無限思，閑看下蒹葭。
秋夜山中述事
作者：薛能（唐）

初宵門未掩，獨坐對霜空。極目故鄉月，滿溪寒草風。樵聲當嶺上，僧語在雲中。正恨歸期晚，蕭蕭聞塞鴻。
長安道
作者：薛能（唐）

汲汲複營營，東西連兩京。關繻古若在，山嶽累應成。各自有身事，不相知姓名。交馳兼眾類，分散入重城。此去應無盡，萬方人旋生。空餘片言苦，來往覓劉楨。
酬泗州韋中丞埇上日寄贈兼次本韻
作者：薛能（唐）

魯儒相悟欲成空，學盡文章不見功。官自掖垣飄海上，何意杜陵懷寶客，也隨迷路出關東。
泛觴池
作者：薛能（唐）

通咽遠華樽，泛觴名自君。淨看籌見影，輕動酒生紋。細滴隨杯落，來聲就浦分。便應半酣後，清冷漱兼雲。
遊仙二十四首
作者：吳筠（唐）

啟冊觀往載，搖懷考今情。終古已寂寂，舉世何營營。悟彼眾仙妙，超然含至精。凝神契沖玄，化服淩太清。心同宇宙廣，體合雲霞輕。翔風吹羽蓋，慶霄拂霓旌。龍駕朝紫微，後天保令名。豈如寰中士，軒冕矜暫榮。鸞鳳棲瑤林，雕鶚集平楚。飲啄本殊好，翱翔終異所。吾方遺喧囂，立節慕高舉。解茲區中戀，結彼霄外侶。誰謂天路遐，感通自無阻。湣俗從遷謝，尋仙去淪沒。三元有真人，與我生道骨。淩晨吸丹景，入夜飲黃月。百關彌調暢，方寸益清越。棲神合虛無，洞覽周恍惚。不覺隨玉皇，焚香詣金闕。西龜初定籙，東華已校名。三官無遺譴，七祖升雲輧。體妙塵累隔，心微玄化並。一朝出天地，億載猶童嬰。使我齊浩劫，蕭蕭宴玉清。怡神在靈府，皎皎含清澄。仙經不吾欺，輕舉信有徵。疇昔希道念，而今果天矜。豈非陰功著，乃致白日升。焉用過洞府，吾其越朱陵。高真誠寥邈，道合不我遺。孰謂姑射遠，神人可同嬉。結駕從之遊，飄飄出天垂。不理人自化，神凝物無疵。因知至精感，足以和四時。碧海廣無際，三山高不極。金臺羅中天，羽客恣遊息。霞液朝可飲，虹芝晚堪食。嘯歌自忘心，騰舉寧假翼。保壽同三光，安能紀千億。將過太帝宮，暫詣扶桑處。真童已相迓，為我清宿霧。海若甯洪濤，羲和止奔馭。五雲結層閣，八景動飛輿。青霞正可挹，丹椹時一遇。留我宴玉堂，歸軒不令遽。欲超洞陽界，試鑒丹極表。赤帝躍火龍，炎官控朱鳥。導我升絳府，長驅出天杪。陽靈赫重暉，四達何皎皎。為爾流飄風，群生遂無夭。予因詣金母，飛蓋超西極。遂入素中天，停輪太蒙側。若華拂流影，不使白日匿。傾曦複亭午，六合無暝色。道化隨感遷，此理誰能測。九龍何蜿蜿，載我升雲綱。臨睨懷舊國，風塵混蒼茫。依依遠人寰，去去邇帝鄉。上超星辰紀，下視日月光。倏已過太微，天居煥煌煌。停驂太儀側，整服金闕前。肅肅承上帝，鏘鏘會群仙。鴻爐發靈香，廣廡張鈞天。玉醴洽中座，霞膏充四筵。良期無終極，俯仰移億年。峻朗妙門闢，澄微真鑒通。瓊林九霞上，金閣三天中。飛虯躍慶雲，翔鶴摶靈風。鬱彼玉京會，仙期六合同。予升至陽元，欲憩明霞館。飄飄瓊輪舉，曄曄金景散。結虛成萬有，高妙鹹可玩。玉山鬱嵯峨，琅海杳無岸。暫賞過千椿，遐齡誰複算。招攜紫陽友，合宴玉清檯。排景羽衣振，浮空雲駕來。靈幡七曜動，瓊障九光開。鳳舞龍璈奏，虯軒殊未回。高升紫極上，宴此玄都岑。玉藻散奇香，瓊柯流雅音。靈風生太漠，習習吹人襟。體混希微廣，神凝空洞深。蕭然宇宙外，自得乾坤心。晨登千仞嶺，俯瞰四人居。原野間城邑，山河分裡閭。眇彼埃塵中，爭奔聲利途。百齡寵辱盡，萬事皆為虛。自昔無成功，安能與爾俱。將期駕雲景，超跡昇天衢。骨煉體彌清，鑒明塵已絕。恬夷宇宙泰，煥朗天光徹。羽服參煙霄，童顏皎冰雪。隱符千魔駭，鳴玉萬帝悅。遂使區宇中，祅氣永淪滅。朝逾弱水北，夕憩鐘山頂。顓頊清玄宮，禺強掃幽境。燭龍發神曜，陰野彌煥炳。導達三氣和，驅除六天靜。玉樓互相暉，煙客何秀穎。一舉流霞津，千年在俄頃。揚蓋造辰極，乘煙遊閬風。上元降玉闥，王母開琳宮。天人何濟濟，高會碧堂中。列侍奏雲歌，真音滿太空。千年紫柰熟，四劫靈瓜豐。斯樂異荒宴，陶陶殊未終。整駕辭五嶽，排煙淩九霄。紛然太虛中，羽旆更相招。且盼蓬壺近，誰言昆閬遙。悠悠竟安適，仰赴三天朝。予招三清友，迥出九天上。撓挑絕漠中，差池遙相望。大空含常明，八外無隱障。鸞鳳有逸翮，泠然恣飄颺。寥寥唯玄虛，至樂在神王。縱身太霞上，眇眇虛中浮。八威先啟行，五老同我遊。靈景何灼灼，祥風正寥寥。嘯歌振長空，逸響清且柔。遨嬉無跡賞，顧眄皆真儔。不疾而自速，萬天俄已周。返視太初先，與道冥至一。空洞凝真精，乃為虛中實。變通有常性，合散無定質。不行迅飛電，隱曜光白日。玄棲忘玄深，無得固無失。
覽古十四首
作者：吳筠（唐）

聖人重周濟，明道欲救時。孔席不暇暖，墨突何嘗緇。興言振頹綱，將以有所維。君臣恣淫惑，風俗日凋衰。三代業遽隕，七雄遂交馳。庶物墜塗炭，區中若棼絲。秦皇燎儒術，方冊靡孑遺。大漢曆五葉，斯文複崇推。乃驗經籍道，與世同屯夷。弛張固天意，設教安能持。興亡道之運，否泰理所全。奈何淳古風，既往不復旋。三皇已散樸，五帝初尚賢。王業與霸功，浮偽日以宣。忠誠及狙詐，淆混安可甄。餘智入九霄，守愚淪重泉。永懷巢居時，感涕徒泫然。棟宇代巢穴，其來自三皇。跡生固為累，經始增百王。瑤臺既滅夏，瓊室複隕湯。覆車世不悟，秦氏興阿房。繼踵迷反正，漢家崇建章。力役弊萬人，瑰奇殫八方。徇志仍未極，促齡已雲亡。侈靡竟何在，荊榛生廟堂。閒居覽前載，惻彼商與秦。所殘必忠良，所寶皆兇嚚。暱諛方自聖，不悟禍滅身。箕子作周輔，孫通為漢臣。洪範及禮儀，後王用經綸。吾觀采苓什，複感青蠅詩。讒佞亂忠孝，古今同所悲。奸邪起狡猾，骨肉相殘夷。漢儲殞江充，晉嗣滅驪姬。天性猶可間，君臣固其宜。子胥烹吳鼎，文種斷越鈹。屈原沈湘流，厥戚鹹自貽。何不若範蠡，扁舟無還期。嘗稽真仙道，清寂祛眾煩。秦皇及漢武，焉得遊其藩。情擾萬機屑，位驕四海尊。既欲先宇宙，仍規後乾坤。崇高與久遠，物莫能兩存。矧乃恣所欲，荒淫伐靈根。金膏恃延期，玉色複動魂。徵戰窮外域，殺傷被中原。天鑒諒難誣，神理不可諼。安期返蓬萊，王母還昆侖。異術終莫告，悲哉竟何言。魯侯祈政術，尼父從棄捐。漢主思英才，賈生被排遷。始皇重韓子，及睹乃不全。武帝愛相如，既徵複忘賢。貴遠世鹹爾，賤今理共然。方知古來主，難以效當年。食其昔未偶，落魄為狂生。一朝君臣契，雄辯何縱橫。運籌康漢業，憑軾下齊城。既以智所達，還為智所烹。豈若終貧賤，酣歌本無營。晁錯抱遠策，為君納良規。削彼諸侯權，永用得所宜。奸臣負舊隙，乘釁謀相危。世主竟不辨，身戮宗且夷。漢景稱欽明，濫罰猶如斯。比干與龍逢，殘害何足悲。絳侯成大績，賞厚位仍尊。一朝對獄吏，榮辱安可論。蘇生佩六印，奕奕為殃源。主父食五鼎，昭昭成禍根。李斯佐二闢，巨釁鐘其門。霍孟翼三後，伊戚及後昆。天人忌盈滿，茲理固永存。方知得意者，何必乘朱輪。滅景棲遠壑，絃歌對清樽。二疏返海濱，蔣詡歸林園。蕭灑去物累，此謀誠足敦。至人順通塞，委命固無疵。吾觀太史公，可謂識道規。留滯焉足憤，感懷殄生涯。吾歎龔夫子，秉義確不移。晦跡一何晚，天年夭當時。燻膏自銷鑠，楚老空餘悲。達者貴量力，至人尚知幾。京房洞幽贊，神奧鹹發揮。如何嫉元惡，不悟禍所歸。謀物暗謀已，誰言爾精微。玄元明知止，大雅尚保躬。茂先洽聞者，幽賾鹹該通。弱年賦鷦鷯，可謂達養蒙。晚節希鸞鵠，長飛戾曾穹。知進不知退，遂令其道窮。伊昔辨福初，胡為迷禍終。方驗嘉遁客，永貞天壤同。聖人垂大訓，奧義不苟設。天道殃頑兇，神明佑懿哲。斯言猶影響，安得複迴穴。鯀瞍誕英睿，唐虞育昏孽。盜蹠何延期，顏生乃短折。魯隱全克讓，禍機遂潛結。楚穆肆巨逆，福柄奚赫烈。田常弒其主，祚國久罔缺。管仲存霸功，世祖成詭說。漢氏方版蕩，群閹恣邪譎。謇謇陳蕃徒，孜孜抗忠節。誓期區宇靜，爰使兇醜絕。謀協事靡從，俄而反誅滅。古來若茲類，紛擾難盡列。道遐理微茫，誰為我昭晰。吾將詢上帝，寥廓詎躋徹。已矣勿用言，忘懷庶自悅。
步虛詞十首
作者：吳筠（唐）

眾仙仰靈範，肅駕朝神宗。金景相照曜，逶迤升太空。七玄已高飛，火煉生珠宮。餘慶逮天壤，平和王道融。八威清遊氣，十絕舞祥風。使我躋陽源，其來自陰功。逍遙太霞上，真鑒靡不通。逸轡登紫清，乘光邁奔電。閬風隔三天，俯視猶可見。玉闥摽敞朗，瓊林鬱蔥蒨。自非挺金骨，焉得諧夙願。真朋何森森，合景恣遊宴。良會忘淹留，千齡才一眄。三宮發明景，朗照同鬱儀。紛然馳飆欻，上採空清蕤。令我洞金色，後天耀瓊姿。心協太虛靜，寥寥竟何思。玄中有至樂，淡泊終無為。但與正真友，飄颻散遨嬉。稟化凝正氣，煉形為真仙。忘心符元宗，返本協自然。帝一集絳宮，流光出丹玄。元英與桃君，朗詠長生篇。六府煥明霞，百關羅紫煙。飆車涉寥廓，靡靡乘景遷。不覺雲路遠，斯須遊萬天。扶桑誕初景，羽蓋淩晨霞。倏欻造西域，嬉遊金母家。碧津湛洪源，灼爍敷荷花。煌煌青琳宮，粲粲列玉華。真氣溢絳府，自然思無邪。俯矜區中士，夭濁良可嗟。瓊臺劫萬仞，孤映大羅表。常有三素雲，凝光自飛繞。羽幢泛明霞，升降何縹緲。鸞鳳吹雅音，棲翔絳林標。玉虛無晝夜，靈景何皎皎。一睹太上京，方知眾天小。灼灼青華林，靈風振瓊柯。三光無冬春，一氣清且和。回首邇結靈，傾眸親曜羅。豁落制六天，流鈴威百魔。綿綿慶不極，誰謂椿齡多。高情無侈靡，遇物生華光。至樂無簫歌，金玉音琅琅。或登明真臺，宴此羽景堂。杳靄結寶雲，霏微散靈香。天人誠遐曠，歡泰不可量。爰從太微上，肆覲虛皇尊。騰我八景輿，威遲入天門。既登玉宸庭，肅肅仰紫軒。敢問龍漢末，如何闢乾坤。怡然輟雲璈，告我希夷言。幸聞至精理，方見造化源。二氣播萬有，化機無停輪。而我操其端，乃能出陶鈞。寥寥大漠上，所遇皆清真。澄瑩含元和，氣同自相親。絳樹結丹實，紫霞流碧津。以茲保童嬰，永用超形神。
登北固山望海
作者：吳筠（唐）

此山鎮京口，迥出滄海湄。躋覽何所見，茫茫潮汐馳。雲生蓬萊島，日出扶桑枝。萬裡混一色，焉能分兩儀。願言策煙駕，縹緲尋安期。揮手謝人境，吾將從此辭。
聽尹煉師彈琴
作者：吳筠（唐）

至樂本太一，幽琴和乾坤。鄭聲久亂雅，此道稀能尊。吾見尹仙翁，伯牙今複存。眾人乘其流，夫子達其源。在山峻峰峙，在水洪濤奔。都忘邇城闕，但覺清心魂。代乏識微者，幽音誰與論。
題龔山人草堂
作者：吳筠（唐）

世人負一美，未肯甘陸沉。獨抱匡濟器，能懷真隱心。結廬邇城郭，及到雲木深。滅跡慕潁陽，忘機同漢陰。啟戶面白水，憑軒對蒼岑。但歌考盤詩，不學梁父吟。茲道我所適，感君齊素襟。勖哉龔夫子，勿使囂塵侵。
遊廬山五老峰
作者：吳筠（唐）

彭蠡隱深翠，滄波照芙蓉。日初金光滿，景落黛色濃。雲外聽猿鳥，煙中見杉松。自然符幽情，瀟灑愜所從。整策務探討，嬉遊任從容。玉膏正滴瀝，瑤草多zv茸。羽人棲層崖，道合乃一逢。揮手欲輕舉，為餘扣瓊鐘。空香清人心，正氣信有宗。永用謝物累，吾將乘鸞龍。
登廬山東峰觀九江合彭蠡湖
作者：吳筠（唐）

百川灌彭蠡，秋水方浩浩。九派混東流，朝宗合天沼。寫心陟雲峰，縱目還縹緲。宛轉眾浦分，差池群山繞。江妃弄明霞，彷彿呈窈窕。而我臨長風，飄然欲騰矯。昔懷滄洲興，斯志果已紹。焉得忘機人，相從洽魚鳥。
建業懷古
作者：吳筠（唐）

炎精既失禦，宇內為三分。吳王霸荊越，建都長江濱。爰資股肱力，以靜淮海民。魏後欲濟師，臨流遽旋軍。豈惟限天塹，所忌在有人。惜哉歸命侯，淫虐敗前勳。銜璧入洛陽，委躬為晉臣。無何覆宗社，為爾含悲辛。俄及永嘉末，中原塞胡塵。五馬浮渡江，一龍躍天津。此時成大業，實賴賢縉紳。闢土雖未遠，規模亦振振。謝公佐王室，仗節掃偽秦。誰為吳兵孱，用之在有倫。荏苒宋齊末，斯須變梁陳。綿曆已六代，興亡互紛綸。在德不在險，成敗良有因。高堞複於隍，廣殿摧於榛。王風久泯滅，勝氣猶氤氳。皇家一區域，玄化通無垠。常言宇宙泰，忽遘雲雷屯。極目梁宋郊，茫茫晦妖氛。安得倚天劍，斬茲橫海鱗。徘徊江山暮，感激為誰申。
經羊角哀墓作
作者：吳筠（唐）

祇召出江國，路傍旌古墳。伯桃葬角哀，墓近荊將軍。神道不相得，稱兵解其紛。幽明信難知，勝負理莫分。長呼遂刎頸，此節古未聞。兩賢結情愛，骨肉何足雲。感子初並糧，我心正氛氳。遲回駐徵騎，不覺空林醺。
過天門山懷友
作者：吳筠（唐）

舉帆遇風勁，逸勢如飛奔。縹緲淩煙波，崩騰走川原。兩山夾滄江，豁爾開天門。須臾輕舟遠，想像孤嶼存。歸路日已近，怡然慰心魂。所經多奇趣，待與吾友論。一日如三秋，相思意彌敦。
舟中遇柳伯存歸潛山，因有此贈
作者：吳筠（唐）

澆風久成俗，真隱不可求。何悟非所冀，得君在扁舟。目擊道已存，一笑遂忘言。況觀絕交書，兼睹箴隱文。見君浩然心，視世如浮空。君歸潛山曲，我複廬山中。形間心不隔，誰能嗟異同。他日或相訪，無辭馭冷風。
舟中夜行
作者：吳筠（唐）

榜人識江路，掛席從宵征。莫辨洲渚狀，但聞風波驚。陰雲正飄颻，落月無光晶。豈不畏艱險，所憑在忠誠。何時達遙夜，佇見初日明。
晚到湖口見廬山作呈諸故人
作者：吳筠（唐）

夜舟達湖口，漸近廬山側。高高標橫天，隱隱何峻極。石鏡啟晨暉，壚煙凝寒色。旅泊將休暇，歸心已隮陟。虛名久為累，使我辭逸域。良願道不違，幽襟果茲得。故人在雲嶠，乃複同晏息。鴻飛入青冥，虞氏罷繒弋。
苦春霖作寄友
作者：吳筠（唐）

應龍遷南方，霪雨備江幹。俯望失平陸，仰瞻隱崇巒。陰風斂暄氣，殘月淒已寒。時鳥戢好音，眾芳亦微殘。萬流注江湖，日夜增波瀾。數君曠不接，悄然無與歡。對酒聊自娛，援琴為誰彈。彈為愁霖引，曲罷仍永歎。此歎因感物，誰能識其端。寫懷寄同心，詞極意未殫。
酬葉縣劉明府避地廬山言懷詒鄭錄事昆季苟尊師兼見贈之
作者：吳筠（唐）

明哲良罕遇，遇君輒思齊。挺生著天爵，自可析人珪。河洛初沸騰，方期掃虹霓。時命竟未合，安能親鼓鼙。從此罷飛鳧，投簪辭割雞。驅車適南土，忠孝兩不暌。廬嶽鎮江介，於焉愜林棲。入門披彩服，出穀杖紅藜。隱令舊閭裡，而今複成躋。鄭公解簪紱，華萼曜松溪。賢哉苟徵君，滅跡為圃畦。顧已成非薄，忝茲忘筌蹄。相觀對綠樽，逸思淩丹梯。道泰我長往，時清君勿迷。王孫且無歸，芳草正萋萋。
高士詠：混元皇帝
作者：吳筠（唐）

玄元九仙主，道冠三氣初。應物方佐命，棲真亦歸居。貽篇訓終古，駕景還太虛。孔父歎猶龍，誰能知所如。
高士詠：廣成子
作者：吳筠（唐）

廣成臥雲岫，緬邈逾千齡。軒轅來順風，問道修神形。至言發玄理，告以從杳冥。三光入無窮，寂默返太寧。
高士詠：許先生
作者：吳筠（唐）

大名賢所尚，寶位聖所珍。皎皎許仲武，遺之若纖塵。棄瓢箕山下，洗耳潁水濱。物外兩寂寞，獨與玄冥均。
高士詠：樊先生
作者：吳筠（唐）

巢父志何遠，潛精人莫知。恥聞讓王事，飲犢方見移。不欲散大樸，焉能為堯師。煉真自輕舉，浮世何足遺。
高士詠：柏成子高
作者：吳筠（唐）

大禹受禪讓，子高辭諸侯。退躬適外野，放浪夫何求。萬乘造中畝，一言良見酬。俋俋耕不顧，斯情邈難儔。
高士詠：臧丈人
作者：吳筠（唐）

臧叟隱中壑，垂綸心浩然。文王感昔夢，授政道斯全。一遵無為術，三載淳化宣。功成遂不處，遁跡符沖玄。
高士詠：伯夷叔齊
作者：吳筠（唐）

夷齊互崇讓，棄國從所欽。聿來及宗周，乃複非其心。世濁不可處，冰清首陽岑。采薇詠羲農，高義越古今。
高士詠：南華真人
作者：吳筠（唐）

南華源道宗，玄遠故不測。動與造化遊，靜合太和息。放曠生死外，逍遙神明域。況乃資九丹，輕舉歸太極。
高士詠：沖虛真人
作者：吳筠（唐）

沖虛冥至理，體道自玄通。不受子陽祿，但飲壺丘宗。泠然竟何依，撓挑遊大空。未知風乘我，為是我乘風。
高士詠：洞靈真人
作者：吳筠（唐）

亢倉致虛極，潛跡依遠岫。智去愚獨留，日虧歲方就。鄉人謀屍祝，不欲聞俎豆。尚賢非至理，堯舜固為陋。
高士詠：通玄真人
作者：吳筠（唐）

通玄貴陰德，利物非市朝。悠然大江上，散發揮輕橈。已陳緇帷說，複表滄浪謠。滅跡竟何往，遺文獨昭昭。
高士詠：文始真人
作者：吳筠（唐）

文始通道源，含光隱關吏。遙欣紫氣浮，果驗真人至。玄誥已雲錫，世榮何足累。高步三清境，超登九仙位。
高士詠：榮啟期
作者：吳筠（唐）

榮期信知止，帶索無所求。外物非我尚，琴歌自優遊。三樂通至道，一言醉孔丘。居常以待終，嘯傲夫何憂。
高士詠：長沮桀溺
作者：吳筠（唐）

賢哉彼沮溺，避世全其真。孔父棲棲者，征途方問津。行藏既異跡，語默豈同倫。耦耕長林下，甘與鳥雀群。
高士詠：顏闔
作者：吳筠（唐）

世情矜寵譽，效節徼當時。顏闔遵無名，飯牛聊自怡。逃聘鄙束帛，鑿壞欣茅茨。託聘囂塵表，放浪世莫知。
高士詠：老萊夫妻
作者：吳筠（唐）

萊氏道已遠，懿妻德彌清。一遁囂煩趣，永契雲壑情。祿位非所重，拂衣遂遐徵。杳然從我願，豈為物所攖。
高士詠：楚狂接輿夫妻
作者：吳筠（唐）

接輿耽沖玄，伉儷亦真逸。傲然辭徵聘，耕績代祿秩。鳳歌誡文宣，龍德遂隱密。一遊峨嵋上，千載保靈術。
高士詠：鄭商人弦高
作者：吳筠（唐）

卓哉弦高子，商隱獨摽奇。效謀全鄭國，矯命犒秦師。賞神義不受，存公滅其私。虛心貴無名，遠跡居九夷。
高士詠：柳下惠
作者：吳筠（唐）

展禽抱純粹，滅跡和光塵。高情遺軒冕，降志救世人。百行既無點，三黜道彌真。信謂德超古，豈惟言中倫。
高士詠：荷蓧晨門
作者：吳筠（唐）

荷蓧隱耕藝，晨門潛抱關。道尊名可賤，理愜心彌閑。混跡是非域，縱懷天地間。同譏孔宣父，匿景杳不還。
高士詠：漢陰丈人
作者：吳筠（唐）

野哉漢陰叟，好古遂忘機。抱甕誠亦勤，守樸全道微。子貢初不達，聽言識其非。已為風波人，怳惘失所依。
高士詠：於陵夫妻
作者：吳筠（唐）

皎皎於陵子，己賢妻亦明。安茲道德重，顧彼浮華輕。琴書不為務，祿位不可榮。逃跡終灌園，誰能達世情。
高士詠：項橐
作者：吳筠（唐）

太項冥虛極，微遠不可究。稟量合太初，返形寄童幼。孔父慚至理，顏生賴真授。泛然同萬流，無跡世莫覯。
高士詠：太伯延陵
作者：吳筠（唐）

太伯全至讓，遠投蠻夷間。延陵嗣高風，去國不復還。尊榮比蟬翼，道義侔崇山。元規與峻節，曆世無能攀。
高士詠：壺丘子
作者：吳筠（唐）

壺丘道為量，玄虛固難知。季咸曜淺術，禦寇初深疑。至人忘禍福，感變靡定期。太沖杳無朕，元化誰能知。
高士詠：段幹木
作者：吳筠（唐）

幹木布衣者，守道杜衡門。德光義且富，肯易王侯尊。魏主欽其賢，軾廬情亦敦。秦兵遂不舉，高臥為國藩。
高士詠：魯仲連
作者：吳筠（唐）

仲連秉奇節，釋難含道情。一言卻秦圍，片劄降聊城。辭金義何遠，讓祿心益清。處世功已立，拂衣蹈滄溟。
高士詠：顏歜
作者：吳筠（唐）

高哉彼顏歜，逸氣陵齊宣。道尊義不屈，士重王來前。榮祿安可誘，保和從自然。放情任所尚，長揖歸山泉。
高士詠：周豐
作者：吳筠（唐）

周豐貴隱耀，靜默尊無名。魯侯詢政體，喻以治道精。蒞人在忠愨，疑叛由會盟。一言達至義，千載良為程。
高士詠：師金
作者：吳筠（唐）

聖人貴素樸，禮義非玄同。師金告顏生，可謂達化宗。夫子飾芻狗，自然道斯窮。應物方矯行，俯仰靡不通。
高士詠：南郭子綦
作者：吳筠（唐）

子綦方隱幾，冥寂久灰心。悟來應顏遊，清義杳何深。含響盡天籟，有言同鷇音。是非不足辯，安用勞神襟。
高士詠：黔婁先生
作者：吳筠（唐）

黔婁蘊雅操，守約遺代華。淡然常有怡，與物固無瑕。哲妻配明德，既沒辯正邪。辭祿乃餘貴，表諡良可嘉。
高士詠：原憲
作者：吳筠（唐）

原生何淡漠，觀妙自怡性。蓬戶常晏如，絃歌樂天命。無財方是貧，有道固非病。木賜欽高風，退慚車馬盛。
高士詠：商山四皓
作者：吳筠（唐）

萬方厭秦德，戰伐何紛紛。四皓同無為，丘中臥白雲。自漢成帝業，一來翼儲君。知幾道可尚，隱括成元勳。
高士詠：河上公
作者：吳筠（唐）

邈邈河上叟，無名契虛沖。靈關暢玄旨，萬乘趨道風。寵辱不可累，飄然在雲空。獨與造化友，誰能測無窮。
高士詠：東方曼倩
作者：吳筠（唐）

東方稟易象，玩世隱廊廟。棲心抱清微，混跡秘光耀。玄覽寄數術，納規在談笑。賣藥五湖中，還從九仙妙。
高士詠：嚴君平
作者：吳筠（唐）

漢皇舉遺逸，多士鹹已寧。至德不可拔，嚴君獨湛冥。蔔筮訓流俗，指歸暢玄經。閉關動元象，何必遊紫庭。
高士詠：司馬季主
作者：吳筠（唐）

季主超常倫，沉跡寄蔔筮。宋賈二大夫，停車試觀藝。高談哂朝列，洪辯不可際。終秉鸞鳳心，翛然已遐逝。
高士詠：鄭子真張仲蔚
作者：吳筠（唐）

子真岩石下，仲蔚蓬蒿居。禮聘終不屈，清貧長晏如。心情在耕藝，養壽資玄虛。至樂非外物，道冥歡有餘。
高士詠：嚴子陵
作者：吳筠（唐）

漢皇敦故友，物色訪嚴生。三聘迨深澤，一來遇帝庭。紫宸同禦寢，玄象驗客星。祿位終不屈，雲山樂躬耕。
高士詠：向子平
作者：吳筠（唐）

子平好真隱，清淨玩老易。探玄樂無為，觀象驗損益。常抱方外心，且紆人間跡。一朝畢婚娶，五嶽遂長適。
高士詠：韓康
作者：吳筠（唐）

伯休抱遐心，隱括自為美。賣藥不二價，有名反深恥。安能受玄纁，秉願終素履。逃遁從所尚，蕭蕭絕塵軌。
高士詠：臺佟管甯
作者：吳筠（唐）

吾嘉臺孝威，樂道隱巖穴。吾尚管幼安，棲真養高節。採藥聊自給，觀書任所悅。風塵不可混，真素比松雪。
高士詠：高鳳
作者：吳筠（唐）

吾觀時人趣，矯跡務馳聲。獨有高文通，訟田求翳名。公車徒見累，爵祿非所榮。隱身樂魚釣，世網不可攖。
高士詠：龐德公
作者：吳筠（唐）

龐公棲鹿門，絕跡遠城市。超然風塵外，自得丘壑美。耕鑿勤厥躬，耘鋤課妻子。保茲永無患，軒冕何足紀。
高士詠：玄晏先生
作者：吳筠（唐）

士安逾弱冠，落魄未修飾。一朝因感激，志學忘寢食。著書窮天人，辭聘守玄默。薄葬信昭儉，可為將來則。
高士詠：孫公和
作者：吳筠（唐）

孫登好淳古，卉服從穴居。彈琴合天和，讀易見象初。終日無慍色，恬然在玄虛。貽言誡叔夜，超跡安所如。
高士詠：董威輦
作者：吳筠（唐）

董京依白社，散發詠玄風。心出區宇外，跡參城市中。囂塵不能雜，名位安可籠。匿影留雅什，精微信難窮。
高士詠：郭文舉
作者：吳筠（唐）

郭生在童稚，已得方外心。絕跡遺世務，棲真入長林。元和感異類，猛獸懷德音。不憶固無情，斯言微且深。
高士詠：陶徵君
作者：吳筠（唐）

吾重陶淵明，達生知止足。怡情在樽酒，此外無所欲。彭澤非我榮，折腰信為辱。歸來北窗下，複採東籬菊。
元日言懷，因以自勵，詒諸同志
作者：吳筠（唐）

馳光無時憩，加我五十年。知非慕伯玉，讀易宗文宣。經世匪吾事，庶幾唯道全。誰言帝鄉遠，自古多真仙。餘滓永可滌，秉心方杳然。孰能無相與，滅跡俱忘筌。安用感時變，當期升九天。
同劉主簿承介建昌江泛舟作
作者：吳筠（唐）

吾友從吏隱，和光心杳然。鳴琴正多暇，嘯侶浮清川。風霽遠澄映，昭昭涵洞天。坐驚眾峰轉，乃覺孤舟遷。崖嶼非一狀，差池過目前。徘徊白日暮，月色江中鮮。真興殊未已，滔滔且溯沿。時歌滄浪曲，或誦逍遙篇。酣暢迷夜久，遲遲方告旋。此時無相與，其旨在忘筌。
緱山廟
作者：吳筠（唐）

朝吾自嵩山，驅駕遵洛汭。逶遲轘轅側，仰望緱山際。王子謝時人，笙歌此賓帝。仙材夙所稟，寶位焉足系。為迫丹霄期，闕流蒼生惠。高蹤邈千載，遺廟今一詣。肅肅生風雲，森森列松桂。大君弘至道，層構何壯麗。稽首環金壇，焚香陟瑤砌。伊餘超浮俗，塵慮久已閉。況複清夙心，蕭然葉真契。
胡無人行
作者：吳筠（唐）

劍頭利如芒，恆持照眼光。鐵騎追驍虜，金羈討黠羌。高秋八九月，胡地早風霜。男兒不惜死，破膽與君嘗。
別章叟
作者：吳筠（唐）

平昔同邑裡，經年不相思。今日成遠別，相對心淒其。
題縉雲嶺永望館
作者：吳筠（唐）

人驚此路險，我愛山前深。猶恐佳趣盡，欲行且沉吟。
題華山人所居
作者：吳筠（唐）

故人住南郭，邀我對芳樽。歡暢日雲暮，不知城市喧。
南園
作者：李賀（唐）

方領蕙帶折角巾，杜若已老蘭苕春。南山削秀藍玉合，鄭公鄉老開酒尊，坐泛楚奏吟招魂。
假龍吟歌
作者：李賀（唐）

石軋銅杯，吟詠枯瘁。蒼鷹擺血，白鳳下肺。桂子自落，窞中跳汰截清涎，隈壖臥水埋金爪。崖蹬蒼苔吊石發，
感諷六首
作者：李賀（唐）

人間春蕩蕩，帳暖香揚揚。飛光染幽紅，誇嬌來洞房。舞席泥金蛇，桐竹羅花床。眼逐春瞑醉，粉隨淚色黃。王子下馬來，曲沼鳴鴛鴦。焉知腸車轉，一夕巡九方。苦風吹朔寒，沙驚秦木折。舞影逐空天，畫鼓餘清節。蜀書秋信斷，黑水朝波咽。嬌魂從回風，死處懸鄉月。雜雜胡馬塵，森森邊士戟。天教胡馬戰，曉雲皆血色。婦人攜漢卒，箭箙囊巾幗。不慚金印重，踉蹌腰鞬力。恂恂鄉門老，昨夜試鋒鏑。走馬遣書勳，誰能分粉墨。青門放彈去，馬色連空郊。何年帝家物，玉裝鞍上搖。去去走犬歸，來來坐烹羔。千金不了饌，狢肉稱盤臊。試問誰家子，乃老能佩刀。西山白蓋下，賢俊寒蕭蕭。曉菊泫寒露，似悲團扇風。秋涼經漢殿，班子泣衰紅。本無辭輦意，豈見入空宮。腰衱佩珠斷，灰蝶生陰松。蝶飛紅粉臺，柳掃吹笙道。十日懸戶庭，九秋無衰草。調歌送風轉，杯池白魚小。水宴截香腴，菱科映青罩。zv蒙梨花滿，春昏弄長嘯。唯愁苦花落，不悟世衰到。撫舊唯銷魂，南山坐悲峭。
莫愁曲
作者：李賀（唐）

草生龍坡下，鴉噪城堞頭。何人此城裡，城角栽石榴。青絲系五馬，黃金絡雙牛。白魚駕蓮船，夜作十裡遊。歸來無人識，暗上沈香樓。羅床倚瑤瑟，殘月傾簾鉤。今日槿花落，明朝桐樹秋。莫負平生意，何名何莫愁。
夜來樂
作者：李賀（唐）

紅羅複帳金流蘇，華燈九枝懸鯉魚。麗人映月開銅鋪，五絲封青鳧，阿侯此笑千萬餘。南軒漢轉簾影疏，漏長送佩承明廬，倡樓嵯峨明月孤。新客下馬故客去，
嘲雪
作者：李賀（唐）

昨日發蔥嶺，今朝下蘭渚。喜從千里來，亂笑含春語。龍沙濕漢旗，鳳扇迎秦素。久別遼城鶴，毛衣已應故。
春懷引
作者：李賀（唐）

芳蹊密影成花洞，柳結濃煙花帶重。蟾蜍碾玉掛明弓，阿侯系錦覓周郎，憑仗東風好相送。
白虎行
作者：李賀（唐）

火烏日暗崩騰雲，秦皇虎視蒼生群。燒書滅國無暇日，燒丹未得不死藥，拏舟海上尋神仙。鯨魚張鬣海波沸，誰最苦兮誰最苦，報人義士深相許。漸離擊築荊卿歌，天授秦封祚未移，袞龍衣點荊卿血。朱旗卓地白虎死，
有所思
作者：李賀（唐）

去年陌上歌離曲，今日君書遠遊蜀。簾外花開二月風，想君白馬懸雕弓，世間何處無春風。君心未肯鎮如石，西風未起悲龍梭，年年織素攢雙蛾。江山迢遞無休絕，鴉鴉向曉鳴森木，風過池塘響叢玉。白日蕭條夢不成，
啁少年
作者：李賀（唐）

青驄馬肥金鞍光，龍腦入縷羅衫香。美人狹坐飛瓊觴，有時半醉百花前，背把金丸落飛鳥。自說生來未為客，長得積玉誇豪毅，每揖閒人多意氣。生來不讀半行書，榮枯遞傳急如箭，天公不肯於公偏。莫道韶華鎮長在，
高平縣東私路
作者：李賀（唐）

侵侵槲葉香，木花滯寒雨。今夕山上秋，永謝無人處。石溪遠荒澀，棠實懸辛苦。古者定幽尋，呼君作私路。
神仙曲
作者：李賀（唐）

碧峰海面藏靈書，上帝揀作神仙居。清明笑語聞空虛，鶴羽沖風過海遲，不如卻使青龍去。猶疑王母不相許，
龍夜吟
作者：李賀（唐）

捲髮胡兒眼睛綠，高樓夜靜吹橫竹。一聲似向天上來，蜀道秋深雲滿林，湘江半夜龍驚起。玉堂美人邊塞情，胡兒莫作隴頭吟，隔窗暗結愁人心。
昆侖使者
作者：李賀（唐）

昆侖使者無訊息，茂陵煙樹生愁色。金盤玉露自淋漓，何處偏傷萬國心，中天夜久高明月。